
PLEC DE CLÀUSULES ADMINISTRATIVES PARTICULARS PER A LA CONTRACTACIÓ DEL SERVEI DEL CONTROL DE PLAGUES (DESINFECCIÓ, DESINSECTACIÓ I DESRATITZACIÓ) DE L’ARXIU COMARCAL DE L’URGELL, MITJANÇANT PROCEDIMENT OBERT SIMPLIFICAT SUMARI


I. DISPOSICIONS GENERALS

1. Objecte del contracte

L’objecte d’aquesta licitació és el servei de control de plagues, que inclou els tractaments de desinsectació, desratització i desinfecció (DDD) de l’Arxiu Comarcal de l’Urgell, ubicat al carrer les Sitges, 4 de Tàrrega – 25300 – Lleida. 

1.1. Els tractaments que s’han de dur a terme són els següents:

· Trimestralment s’haurà de realitzar un tractament de control de plagues de desinsectació i desratització a la seu de l’Arxiu Comarcal de l’Urgell.
· Anualment s’haurà de realitzar un tractament puntual de desinfecció a la seu de l’Arxiu Comarcal de l’Urgell.

La clàusula 4 del Plec de prescripcions tècniques particulars conté el detall dels serveis  objecte del contracte.

1.2. L’Informe de necessitat de la contractació, justifica la no divisió del contracte en lots, atès que fraccionar el contracte del  servei de control de plagues, que inclou els tractaments de desinsectació, desratització i desinfecció de l’Arxiu Comarcal de l’Urgell, suposaria una dificultat afegida en la gestió del contracte i dificultaria la coordinació del servei d’una forma adequada, a l’empara del que determina l’apartat 3.b) de l’article 99 de la Llei 9/2017, de 8 de novembre, de contractes del sector Públic (LCSP).

1.3. La codificació corresponent a la nomenclatura del Vocabulari Comú de Contractes (CPV) és el següent:

· 90922000-6   Servei de control de plagues

2. Necessitats administratives que cal satisfer i idoneïtat del contracte

Les necessitats que cal satisfer mitjançant el contracte són les que consten acreditades en l’informe de necessitat de la contractació, emès pel director de l’Arxiu Comarcal de l’Urgell.

3. Dades econòmiques del contracte i existència de crèdit

El pressupost total màxim anual pel contracte de control de plagues (desinsectació, desratització i desinfecció) de l’Arxiu Comarcal de l’Urgell ubicat al carrer de les Sitges, 4 de Tàrrega - 25300, és de (MIL TRES-CENTS EUROS) 1.300,00 € de preu base anual, més (DOS-CENTS SETANTA-TRES EUROS) 273,00 € corresponent al 21% d’IVA, que resulta un import màxim anual total de ( MIL CINC-CENTS SETANTA-TRES EUROS) 1.573,00 €, IVA inclòs.

Es pressupost anual es desglossa en les partides següents:


	Tractament de control de plagues (DDD)

	
	Import
	IVA  21%
	TOTAL

	Desinsectació i desratització
	725,00 €
	152,25 €
	877,25 €

	Desinfecció
	575,00 €
	120,75 €
	695,75 €

	COST CONTROL ANUAL
	1.300,00 €
	273,00 €
	1.573,00 €




	Any
	Pressupost
	%IVA
	Import IVA
	Import total

	2024
	          1.300,00 €
	21%
	273,00 €
	  1.573,00 €

	2025
	1.300,00 €
	21%
	273,00 €
	     1.573,00 €

	2026
	1.300,00 €
	21%
	273,00 €
	1.573,00 €

	2027
	1.300,00 €
	21%
	273,00 €
	1.573,00 €

	2028
	1.300,00 €
	21%
	273,00 €
	1.573,00 €



El valor estimat del contracte (VEC) és de SIS MIL CIN-CENTS EUROS (6.500,00 €) sense incloure l'Impost sobre el Valor Afegit (21%). El valor estimat del contracte s’estableix considerant un any de contracte més la previsió d’una pròrroga per quatre anys més.

Està inclòs dins d’aquest pressupost el cost dels desplaçaments i qualsevol altra despesa que  generi l’execució del contracte.

El valor estimat del contracte s’ha calculat fent la mitja aritmètica tenint en compte el preu de mercat adjudicat en contractes anteriors de naturalesa i característiques anàlogues.

Ateses les característiques del contracte, no es preveu la revisió de preus.

Aquest preu només pot ser millorat a la baixa.

Totes les empreses hauran de presentar l’oferta d’acord amb el model Annex 2. Oferta  econòmica.


El finançament de les obligacions econòmiques derivades del compliment del contracte, es faran amb càrrec a la partida pressupostària 33200 2260901 Activitats Arxiu Comarcal Urgell del pressupost de l’exercici 2024 i les corresponents als anys 2025, 2026, 2027 i 2028.



L’autorització i disposició de la despesa quedarà subordinada a la corresponent consignació pressupostària que per a l’exercici 2024 i següents aprovi el Consell Comarcal i a la fermesa del finançament, de conformitat amb el que preveuen els articles 173.6 i 174.1 TRLHL (Reial Decret Legislatiu 2/2004, de 5 de març, pel qual s’aprova el text refós de la Llei Reguladora de les Hisendes Locals).


4. Termini de durada del contracte

La vigència del termini del contracte és d’1 any, des de l’1 de gener de 2024 al 31 de desembre de 2024.

El contracte es podrà prorrogar d’any en any, fins a un màxim de quatre anys. Anualitats 2025 a 2028, ambdues incloses.

La pròrroga s’acordarà per l’òrgan de contractació i serà obligatòria per a l’empresa contractista, sempre que se li comuniqui amb una antelació de dos mesos abans de l’acabament del termini de durada del contracte. La pròrroga no es produirà, en cap cas, per acord tàcit de les parts.


5. Règim jurídic del contracte

El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte. A més, es regeix per la normativa en matèria de contractació pública continguda, principalment, en les disposicions següents:

a)  Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (LCSP).

b) Decret Llei 3/2016, de 31 de maig, de mesures urgents en matèria de contractació pública.

c)  Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic (d’ara endavant, RD 817/2009).

d) Reglament general de la Llei de contractes de les administracions públiques aprovat pel Reial decret 1098/2001, de 12 d’octubre, en tot allò no modificat ni derogat per les disposicions esmentades anteriorment (d’ara endavant, RGLCAP).

e)  Reial Decret Llei 14/2019, de 31 d’octubre, pel qual s’adopten mesures urgents per raó de seguretat pública en matèria d’administració digital, contractació del sector públic i telecomunicacions.

Addicionalment, també es regeix per les normes aplicables als contractes del sector públic en l’àmbit de Catalunya i per la resta de normativa sectorial que resulti d’aplicació.

Supletòriament al contracte li resulten d’aplicació les normes de dret administratiu i, en el seu defecte, les normes de dret privat.

El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir-les.


6. Admissió de variants

No s’admeten variants o alternatives dels licitadors envers les condicions o termes d’execució de l’objecte del contracte.


7. Tramitació de l’expedient i procediment d’adjudicació

La forma de tramitació de l’expedient és l’ordinària. El procediment d’adjudicació del contracte és el procediment obert simplificat sumari, previst a l’apartat 6 de l’article 159 de la LCSP.


8. Ús de mitjans de comunicació electrònics

D’acord amb la Disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, havent de deixar el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.

Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en el model de declaració responsable, d’acord amb el que s’indica en la clàusula 11 d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, als SMS indicant que la notificació corresponent s’ha posat a disposició en l’ e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça.

D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat:

https://contractaciopublica.gencat.cat/perfil/ccurgell
Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Pel que fa als anuncis de licitació i atès que es tracta d’una contractació oberta es donarà publicitat a la licitació mitjançant publicació de l'anunci de licitació en el perfil del           contractant:
https://contractaciopublica.gencat.cat/ecofin_pscp/AppJava/perfil/es_ES/ccurgell

A més de l'anunci de licitació, en el perfil del contractant es publicarà tota la informació i documentació del present expedient de contractació que sigui preceptiva segons el que disposa l’art. 63 de la LCSP i preceptes concordants.


Certificats digitals:

D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC o declaració responsable i, de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.


9.  Aptitud per contractar

Estan facultades per participar en aquesta licitació i subscriure el contracte corresponent, les persones naturals o jurídiques, espanyoles o estrangeres, que reuneixin les condicions següents:

· Tenir personalitat jurídica i plena capacitat d’obrar, d’acord amb el que preveu l’article   65 i 66 de la LCSP. L’activitat de les empreses licitadores que siguin persones jurídiques ha de tenir relació amb l’objecte del contracte, segons resulti dels seus respectius estatuts o regles fundacionals.

·  No incórrer en alguna de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol dels mitjans establerts en l’article 85 de la LCSP.

· Disposar de la solvència requerida.

· Tenir l’habilitació empresarial o professional, que sigui exigible per a dur a terme l’activitat o prestació que constitueixi l’objecte del contracte.




· Inscripció en el Registre Oficial d’establiments i Serveis Plaguicides (ROESP) per a l’activitat de servei a terceres persones de control de plagues o de servei de biocida a terceres persones en l’àmbit ambiental i/o de la indústria alimentària. Si el domicili social es troba a Catalunya ha d’estar inscrita al Departament de Salut de la Generalitat de Catalunya. Les empreses amb domicili social fora de Catalunya han d’estar inscrites al ROESP o al Registre Oficial d’Establiments i Serveis Biocides de la comunitat autònoma corresponent.
Haurà d’aportar el document que acrediti la inscripció.


Així mateix, les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals i han de disposar d’una organització dotada d’elements personals i mitjans materials per a la deguda execució del contracte.

Les circumstàncies relatives a la capacitat, solvència, absència de prohibicions de contractar i inscripció en el registre oficial han de concórrer en la data final de presentació d’ofertes i subsistir en el moment de perfecció del contracte.

La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte

També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.

La durada de la UTE ha de coincidir, almenys, amb la del contracte fins a la seva extinció

Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”.


10.  Solvència de les empreses licitadores

Solvència econòmica i financera. 

De conformitat amb allò que determina l’article 159.6.b) de la LCSP, s’eximirà els licitadors d’acreditar la solvència econòmica i financera.

Solvència tècnica i professional.

Les empreses licitadores han d’haver executat, com a mínim, en els últims tres anys, serveis d’iguals o similars característiques al de l’objecte del contracte, entenent com a tals, treballs realitzats en Arxius, Museus o Biblioteques.

El licitador  haurà d’acreditar la solvència tècnica aportant la documentació següent:

· Relació detallada de treballs similars dels darrers tres anys que inclogui objecte, dates i el destinatari públic o privat, signada pel representant legal de l’empresa corresponent. Els serveis o treballs efectuats s'acreditaran mitjançant certificats expedits per l'òrgan competent quan sigui una entitat del sector públic; quan el destinatari sigui un subjecte privat, mitjançant certificació emesa per aquest o, a falta d'aquesta certificació, mitjançant una declaració de l'empresari. 
· Declaració i relació dels mitjans tècnics dels quals disposa per a l’execució del contracte i garantir els treballs descrits. 

Els licitadors que no acreditin la seva solvència tècnica i professional en la forma sol·licitada, quedaran exclosos de la licitació, i no es consideraran les seves proposicions econòmiques.	
Les empreses licitadores s’han de comprometre a dedicar o adscriure a l’execució del contracte els mitjans personals i materials suficients per a la correcta prestació del servei.

Els certificats comunitaris de classificació o documents similars que acreditin la inscripció en llistes oficials d’empresaris autoritzats per contractar que estableixin els Estats membres de la Unió Europea constitueixen una presumpció d’aptitud en relació als requisits de selecció qualitativa que figurin en aquests.


II. DISPOSICIONS RELATIVES A LA LICITACIÓ, L‘ADJUDICACIÓ I LA FORMALITZACIÓ DEL CONTRACTE

11.  Presentació de documentació i de proposicions

Les empreses licitadores han de presentar la documentació que conformi les seves ofertes en un únic sobre, en el termini màxim de 5 dies hàbils a comptar des de l’endemà de la publicació de l’anunci de licitació al Perfil de Contractant, mitjançant l’eina del Sobre Digital accessible a l’adreça web següent:

https://contractaciopublica.gencat.cat/perfil/ccurgell
Un cop accedeixin a l’eina web de sobre Digital, a través d’aquest enllaç, les empreses licitadores hauran d’omplir un formulari per donar-se d’alta a l’eina i, a continuació, rebran un missatge d’activació de l’oferta, al/s correu/s electrònic/s indicat/s en aquest formulari d’alta. Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina del Sobre Digital, han de ser les mateixes que les que designin en la declaració responsable per rebre els avisos de notificacions i comunicacions mitjançant l’e-NOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Les empreses licitadores hauran de preparar tota la documentació requerida i adjuntar-la en format electrònic en el sobre corresponent i, mitjançant l’enllaç tramès, han d’accedir a l’espai web de presentació d’ofertes. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per al sobre amb documentació xifrada que formi part de la licitació. Amb aquesta paraula clau es xifrarà la documentació, en el moment de l’enviament de les ofertes. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus, ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes), i són imprescindibles per al desxifrat de les ofertes i, per tant, per l’accés al seu contingut.

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui.

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual custodiat. D’aquesta manera es garanteix la inaccessibilitat a la documentació abans de la data i l’hora establertes per a la constitució de la Mesa i per a l’acte d’obertura dels sobres. L’espai virtual custodiat es considera una “caixa forta virtual” que compleix amb els requisits de seguretat i garantia de no accessibilitat establerts en la Disposició addicional dissetena de la LCSP.

Es podrà demanar a les empreses licitadores que introdueixin la paraula clau 24 hores després de finalitzat el termini de presentació d’ofertes i, en tot cas, l’han d’introduir dins del termini establert, abans de l’obertura del sobre xifrat.

En cas que alguna empresa licitadora no introdueixi la paraula clau, no es podrà accedir al contingut del seu sobre xifrat. La presentació d’ofertes a través de l’eina de Sobre Digital es basa en el xifratge de la documentació i requereix necessàriament que les empreses licitadores introdueixin la/les paraula/es clau -que només elles custodien durant tot el procés-, per poder accedir al contingut xifrat dels sobres. Per tant, no es podrà efectuar la valoració de la documentació de la seva oferta que no es pugui desxifrar, per no haver introduït l’empresa la paraula clau.

La manca de la paraula clau impedeix l’obertura del sobre i implicarà l’exclusió del licitador.

Una vegada complimentada tota la documentació de l’oferta i adjuntats els documents que  la conformen, es farà la presentació pròpiament dita de l’oferta. A partir del moment en què l’oferta s’hagi presentat, ja no es podrà modificar la documentació tramesa.

El material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública, es troba a l’adreça web següent:

https://contractaciopublica.gencat.cat/perfil/ccurgell 

https://contractaciopublica.gencat.cat/ecofin_sobre/AppJava/views/ajuda/empreses/video.xhtml

D’acord amb el que disposa l’apartat 1.h) de la Disposició addicional setzena de la LCSP, l’enviament de les ofertes mitjançant l’eina de sobre Digital es podrà fer en dues fases, primer transmetent l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes i, després, fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic), per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Les proposicions presentades fora de termini no seran admeses sota cap concepte.

Les ofertes presentades han d’estar lliures de virus informàtics i de qualsevol tipus de programa o codi nociu, ja que els documents afectats per un virus no es poden obrir amb les eines corporatives de la Generalitat de Catalunya. És obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà la seva responsabilitat que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques que es derivaran per la impossibilitat d’accedir al contingut d’algun dels documents de l’oferta, respecte a la participació d’aquesta empresa en el procediment. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les empreses licitadores podran presentar una còpia de seguretat dels documents electrònics presentats en suport físic electrònic. Aquesta còpia serà sol·licitada a les empreses licitadores en cas de necessitat, per poder accedir al contingut dels documents, en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència entre els documents de la còpia de seguretat, tramesos en suport físic electrònic, i els tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, donada la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes, un cop finalitzat el termini de presentació.

D’altra banda, el format de documents electrònics admissibles en aquesta licitació és el format PDF. 

D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.

Les persones interessades podran dirigir-se a l’òrgan de contractació per sol·licitar informació addicional sobre els plecs de condicions i la documentació complementària, la qual s’haurà de facilitar com a mínim 5 dies abans de què finalitzi el termini fixat per a la presentació d’ofertes, sempre que l’hagin demanat almenys 7 dies abans del transcurs del termini de presentació de les proposicions.

Les persones interessades en el procediment de licitació també poden, a través de l’apartat de preguntes i respostes del tauler d’avisos de l’espai virtual de la licitació, dirigir-se a l’òrgan de contractació per sol·licitar aclariments del que estableixen els plecs o la resta de documentació. Aquestes preguntes i respostes seran públiques i accessibles a través del tauler esmentat, residenciat en el perfil de contractant de l’òrgan de contractació:
https://contractaciopublica.gencat.cat/ecofin_pscp/AppJava/perfil/es_ES/ccurgell
Les proposicions són secretes i la seva presentació suposa l'acceptació incondicionada del contingut d’aquests plecs i del plec de prescripcions tècniques, per part de l’empresa licitadora, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya -RELI- o el Registre oficial de licitadors i empreses classificades del sector públic -ROLOCE-, o les llistes oficials d’operadors econòmics d’un Estat membre de la Unió Europea, en cas d’estar-hi inscrites.

Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres, si ho ha fet individualment, o figurar en més d’una unió temporal. La infracció d’aquestes normes dóna lloc a la no admissió de totes les propostes que hagi subscrit aquesta empresa.

Contingut del sobre únic de declaració responsable i d’oferta:

Dins d’aquest sobre únic les empreses licitadores hi han d’incloure:


a) Declaració responsable

Les empreses licitadores han de presentar la declaració responsable que s’adjunta com a ANNEX 1 en aquest plec, de compliment de les condicions establertes legalment per contractar amb l’Administració.

La declaració responsable s’ha de presentar signada electrònicament per la persona o les persones que tenen la deguda representació de l’empresa per presentar la proposició.

L’empresa licitadora en qui recaigui la proposta d’adjudicació per haver presentat l’oferta que ha obtingut la millor puntuació, amb caràcter previ a l’adjudicació, haurà d’aportar la documentació justificativa del compliment dels requisits exigits en aquest plec, el compliment dels quals s’ha indicat en la declaració responsable. Tanmateix, l’òrgan de contractació o la mesa de contractació, quan considerin que hi ha dubtes raonables sobre la vigència o la fiabilitat de la declaració responsable o quan sigui necessari per al bon desenvolupament del procediment, podrà demanar a les empreses licitadores que presentin la totalitat o una part de la documentació justificativa del compliment dels requisits previs.

Les empreses estrangeres es sotmeten als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi. 



b) Oferta econòmica

Les empreses licitadores han d’incloure en aquest sobre el document que conforma la seva oferta.

La proposició s’ha de formular conforme al model que s’adjunta com a ANNEX 2. Oferta econòmica, a aquest plec i com a plantilla al sobre d’aquesta licitació inclòs en l’eina de Sobre Digital.

No s’acceptaran les proposicions que tinguin omissions, errades o esmenes que no permetin conèixer clarament allò que es considera fonamental per valorar-les. A través de l’eina de Sobre Digital, les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut. Amb aquesta signatura s’entén signada la totalitat de l’oferta, atès que aquest document conté les empremtes electròniques de tots els documents que la composen.

En cas de divergència entre l’oferta econòmica expressada en lletres i l’expressada en xifres, prevaldrà l’expressada en lletres.

Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen.

Les empreses licitadores podran assenyalar, de cada document respecte del qual s’hagi  assenyalat en l’eina de Sobre Digital que poden declarar que conté informació confidencial, si  conté informació d’aquest tipus.

Els documents i les dades presentades per les empreses licitadores en el sobre es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. Ni l’oferta econòmica de l’empresa, ni les dades incloses en la declaració responsable, no tenen en cap cas caràcter confidencial.

La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades.

12. Mesa de contractació

Atès que ens trobem davant una tramitació simplificada abreujada, l’article 159.6 de la LCSP disposa que no és necessària la constitució de la Mesa de Contractació ni acte públic d’obertura de les propostes, ja que a través de la presentació electrònica queda garantit que les proposicions no s’obriran fins que hagi finalitzat el termini per a la seva presentació.

L’obertura de proposicions s’efectuarà transcorregudes 24 hores des de la data de finalització de presentació d’ofertes, el primer dia hàbil següent.


13. Determinació de l’oferta més avantatjosa

  Criteris de valoració de les ofertes

L’adjudicació es fa en base a un únic criteri d’adjudicació, el preu, atès que les prestacions de l’objecte del contracte estan perfectament definides tècnicament i no és possible variar els terminis de lliurament, ni introduir modificacions al contracte, essent per tant el preu l’únic factor determinant de l’adjudicació. És important tenir present que el servei de control de plagues als arxius està perfectament protocol·litzat i definit pel Departament de Cultura.

a) CRITERI ECONÒMIC:

El contracte s’adjudicarà a l’oferta econòmica més baixa.


Pràctica de la valoració de les ofertes

Per tal de procedir a la valoració de les ofertes presentades, aquestes han de reunir totes les condicions administratives establertes en el present plec i al plec de condicions tècniques, en cas contrari es rebutjaran i quedaran excloses de la present licitació.

L’òrgan de contractació qualificarà la declaració responsable i la resta de documentació continguda en el sobre i determinarà les empreses admeses a la licitació i les excloses, així com, en el seu cas, les causes d’exclusió. 

Posteriorment, procedirà a avaluar i classificar les ofertes de les empreses admeses i, tot seguit, realitzarà la proposta d’adjudicació a favor d’aquella empresa que hagi obtingut la millor puntuació.

L’òrgan de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes, sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Les sol·licituds d’aclariments o esmenes s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques.

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.
 
L’existència d’errors en les proposicions econòmiques de les empreses licitadores implicarà la seva exclusió del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes.

D’altra banda, l’òrgan de contractació podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració.

La proposta d’adjudicació no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

Els actes d’exclusió adoptats per la Mesa seran susceptibles d’impugnació en els termes establerts a la clàusula 37.

  Criteris de desempat

En casos d’empat, de conformitat en les puntuacions obtingudes per les ofertes de les empreses licitadores, tindran preferència en l’adjudicació del contracte, per ordre decreixent, les següents:

1. La proposició presentada per aquelles empreses que, al venciment del termini de presentació d’ofertes, tinguin en la seva plantilla un percentatge de treballadors amb discapacitat superior al que els imposi la normativa. Si diverses empreses licitadores de les que hagin empatat quant a la proposició més avantatjosa acrediten tenir relació laboral amb persones amb discapacitat en un percentatge superior al que els imposi la normativa, tindrà preferència en l’adjudicació del contracte, l’empresa licitadora que disposi del percentatge més alt de treballadors fixos amb discapacitat en la seva plantilla.

2. En cas de persistir l’empat, un cop aplicats els criteris de desempat detallats a l’apartat anterior, l’adjudicació del contracte es decidirà mitjançant sorteig, que es durà a terme en acte públic, prèvia convocatòria.

Les empreses licitadores han d’aportar la documentació acreditativa dels criteris de desempat en el moment en què es produeixi l’empat, i no amb caràcter previ.



Ofertes amb valors anormals o desproporcionats

La determinació de les ofertes que presentin uns valors anormalment baixos s’ha de dur a terme en funció dels límits i els paràmetres objectius establerts a continuació:

Es podran considerar desproporcionades aquelles ofertes en les que el preu ofert sigui inferior en un 30 % al preu de licitació en cas d’una única empresa, i en la resta de casos, un 10% inferior al preu de la mitjana aritmètica de totes les ofertes presentades.

Per calcular la desviació mitjana de les puntuacions s’obtindrà, per a cada oferta, el valor absolut de la diferència entre la seva puntuació i la mitjana aritmètica de les puntuacions de totes les ofertes. La desviació mitjana de les puntuacions és igual a la mitjana aritmètica d’aquests valors absoluts.
En el supòsit que una o diverses de les ofertes presentades incorrin en presumpció d’ anormalitat,  l’òrgan de contractació requerirà a l’/les empresa/es licitadora/es que l’/les hagi/n presentat perquè les justifiquin i desglossin, raonadament i detalladament, el baix nivell dels preus o de costos o qualsevol altre paràmetre sobre la base del qual s’hagi definit la anormalitat de l’oferta. 
L’empresa licitadora disposarà d’un termini de 5 dies hàbils per presentar la informació i els documents que siguin pertinents a aquests efectes, des del següent a aquell en què hagués rebut el requeriment.

Transcorregut aquest termini, si l’òrgan de contractació  no rep la informació i la documentació justificativa sol·licitada, l’empresa licitadora quedarà exclosa del procediment.

Si l’òrgan de contractació rep la informació i la documentació justificativa sol·licitada dins de termini, l’avaluarà i decidirà l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.

L’òrgan de contractació rebutjarà les ofertes que incorren en presumpció d’ anormalitat si es basen en hipòtesis o pràctiques inadequades des d’una perspectiva tècnica, econòmica o jurídica. Així mateix, rebutjarà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.



14. Comprovació de documentació amb caràcter previ a l’adjudicació

En el cas que l’empresa que hagi presentat la millor oferta no estigui inscrita al RELI o al ROLECE, l’òrgan de contractació la requerirà per tal que, en el termini de 7 dies hàbils a comptar des de la data de l’enviament, aporti la documentació justificativa del fet que l’empresa està degudament constituïda, que el signant de la proposició té poder bastant per formular l’oferta i que no incorre en cap prohibició per contractar. En el cas que l’òrgan de contractació consideri que amb aquesta comprovació és suficient, en el termini de 5 dies s’adjudicarà el contracte a favor del licitador proposat com a adjudicatari i, una vegada adjudicat el mateix, es procedirà a la seva formalització.

En el cas que l’empresa que hagi presentat la millor oferta estigui inscrita al RELI o al ROLECE, l’òrgan de contractació comprovarà en el Registre d’empreses licitadores corresponent que l’empresa està degudament constituïda, que el signant de la proposició té poder bastant per formular l’oferta i que no incorre en cap prohibició per contractar. En el cas que l’òrgan de contractació consideri que amb aquesta comprovació és suficient, en el termini de 5 dies s’adjudicarà el contracte a favor del licitador proposat com a adjudicatari i, una vegada adjudicat el mateix, es procedirà a la seva formalització. En aquest cas, únicament es requerirà documentació addicional a l’empresa proposada adjudicatària, dins del termini de set dies hàbils a comptar des de l’enviament del requeriment, quan concorri algun dels supòsits següents:

· Quan la documentació sobre l’aptitud de contractar no consti vigent o actualitzada en el registre d’empreses licitadores corresponent.

· Quan calgui aportar documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte, d’acord amb l’article 76.2 de la LCSP.

· Quan calgui aportar la relació del personal que es destinarà a l’execució del contracte i acreditació de la seva afiliació i alta a la Seguretat Social, mitjançant la presentació dels TC2 corresponents. Alternativament, i si s’escau, aquesta acreditació es podrà efectuar mitjançant declaració responsable per part de l’empresa on es declari no tenir encara contractades les persones treballadores que s’ocuparan en l’execució del contracte i que acreditarà l’ afiliació i l’alta de totes elles quan les hagi contractat i sempre amb caràcter previ a l’inici de l’activitat contractada.

Un cop l’empresa licitadora que ha presentat la millor oferta hagi aportat la documentació especificada, si escau, aquesta es qualificarà. Si s’observa que en la documentació presentada hi ha defectes o errors de caràcter esmenable, ho ha de comunicar a les empreses afectades perquè els corregeixin o esmenin en el termini màxim de 3 dies hàbils.

En el cas que de les dades obtingudes del registre d’empreses licitadores no concordi l’aptitud de contractar (personalitat jurídica o capacitat d’obrar), amb la documentació presentada, en el cas que no es complimenti adequadament el requeriment de documentació en el termini assenyalat o bé en el termini per esmenar que es doni, s’entendrà que l’empresa licitadora ha retirat la seva oferta. En aquest cas es procedirà a comprovar la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat.


15. Garantia definitiva

No procedeix la constitució de fiança provisional ni definitiva, en tractar-se d’un procediment obert simplificat sumari, de conformitat amb el que disposa l’art. 159.6 lletra f).


16. Decisió de no adjudicar o subscriure el contracte i desistiment

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització del contracte.

També podrà desistir del procediment, abans de la formalització del contracte, notificant-ho a les empreses licitadores, quan s’apreciï una infracció no esmenable de les normes de preparació del contracte o de les reguladores del procediment d’adjudicació.

En ambdós supòsits es compensarà a les empreses licitadores per les despeses en què hagin incorregut.

La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.


17. Adjudicació del contracte

Un cop presentada la documentació requerida, l’òrgan de contractació acordarà l’adjudicació del contracte a l’empresa o les empreses proposades com a adjudicatàries, dins del termini de cinc dies hàbils a comptar des de la recepció de la documentació de la clàusula 18 del present Plec, acord que es notificarà als licitadors mitjançant notificació electrònica a través de l’e-NOTUM, i es publicarà al perfil del contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil de contractant.

D’acord amb el previst en l’article 43.2 de la Llei 39/2015, d’1 d’octubre, del procediment administratiu comú de les administracions públiques, quan hagin transcorregut deu dies naturals des de la posada a disposició de la notificació sense que s’accedeixi al seu contingut, la notificació s'entendrà rebutjada.

La resolució d’adjudicació es publicarà en el perfil de contractant de l’òrgan de contractació dins del termini de 15 dies naturals.


18. Formalització i perfecció del contracte

De conformitat amb el que disposa l’art.159.6, lletra g) de la LCSP la formalització del contracte es realitzarà mitjançant l’acceptació de la resolució de l’adjudicació per part del contractista, llevat que l'òrgan de contractació en atenció a les circumstàncies de l’adjudicació consideri necessària la formalització del contracte.

El contracte es formalitzarà, d’una manera o l’altra, en la data que assenyali l’Administració contractant i en el termini màxim de cinc dies hàbils a comptar des del següent al de la notificació de l’adjudicació, mitjançant la signatura electrònica de les dues parts.

La formalització del contracte es publicarà, en un termini no superior a 15 dies naturals després del seu perfeccionament, en el Perfil de contractant.

Un cop formalitzat el contracte es comunicarà al Registre Públic de Contractes de la Generalitat de Catalunya.






III. DISPOSICIONS RELATIVES A L’EXECUCIÓ DEL CONTRACTE


19. Condicions especials d’execució

Productes utilitzats

Tots els productes han de ser aplicats complint les condicions d’utilització que figuren en les etiquetes dels seus envasos. Tots els productes han d’estar inscrits en el Registre Oficial de Plaguicides de la Direcció General de Salut Pública i Consum del Ministeri de Salut Pública.

Condicions especials d'execució relatives a drets laborals i qualitat de l'ocupació
· El contractista ha de complir al llarg de tota l'execució contractual totes les disposicions legals, reglamentàries i convencionals en vigor en matèria laboral, de seguretat social, i  de seguretat i salut en el treball que siguin aplicables a les persones treballadores vinculades a l'execució del contracte.

· L’empresa contractista s’obliga a que el salari de les persones adscrites a l’execució del contracte siguin iguals per a dones i homes en aquelles categories/grups professionals equivalents. A efectes de comprovació, el contractista haurà de remetre a l’òrgan de contractació, quan aquest ho sol·liciti, una declaració on constin les dades que permetin comprovar aquest compliment. Aquesta obligació es considera essencial i el seu incompliment serà motiu de rescissió del contracte.

20. Execució i supervisió dels serveis

El contractista s’obliga a l’execució del contracte en les condicions previstes a les prescripcions tècniques, a les clàusules administratives i a la seva oferta. L’execució del contracte es realitzarà a risc i ventura del contractista.


21. Correcta execució del contracte i penalitats

L’empresa contractista està obligada a complir el termini total d’execució del contracte i els terminis parcials fixats.

Si l’empresa contractista incorregués en demora respecte del compliment dels terminis totals o parcials, per causes que li siguin imputables, l’Administració podrà optar, ateses les circumstàncies del cas, per la resolució del contracte o per la imposició de les penalitats, en la forma i condicions establertes en els articles 193 i 194 de la LCSP.

L’Administració tindrà la mateixa facultat si l’empresa contractista incompleix parcialment, per causes que li siguin imputables, l’execució de les prestacions definides en el contracte.

Si el retard respecte al compliment dels terminis fos produït per motius no imputables a l’empresa contractista, i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el contractista en demani un altre de més curt.

En tot cas, la constitució en demora de l’empresa contractista no requerirà intimació prèvia per part de l’Administració.

En cas de compliment defectuós de la prestació objecte del contracte o d’incompliment dels compromisos assumits per l’empresa o les empreses contractistes, es penalitzarà fins al 10% del preu d’adjudicació del contracte.



22. Persona responsable del contracte

Amb independència de la unitat encarregada del seguiment i l’execució ordinària del contracte, el director de l’Arxiu Comarcal de l’Urgell actuarà com a responsable del contracte i exercirà les funcions següents:

· Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.

· Adoptar la proposta sobre la imposició de penalitats.

· Emetre un informe on determini si el retard en l’execució és produït per motius imputables al contractista.


Les instruccions donades per la persona responsable del contracte configuren les obligacions d’execució del contracte juntament amb el seu clausulat i els plecs.


23. Resolució d’incidències

Les incidències que puguin sorgir entre l’Administració i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP.

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.


24. Resolució de dubtes tècnics interpretatius

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’Administració i no vinculant.




IV. DISPOSICIONS RELATIVES ALS DRETS I OBLIGACIONS DE LES PARTS


25. Abonaments a l’empresa contractista

L’empresa contractista haurà de presentar la factura electrònica d’acord amb la Llei 25/2013, de 27 de desembre, d'impuls de la factura electrònica i creació del registre comptable de factures en el sector públic en els terminis i les condicions establertes a l’article 198 de la LCSP.

La factura haurà de ser enviada a la bústia de lliurament de la seu electrònica del Consell Comarcal de l’Urgell

Les factures s’hauran d’enviar trimestralment en el cas dels tractaments de desinsectació i  desratització i anualment en el cas del tractament anual de desinfecció.

D'acord amb l'art 4 de la Llei 25/2013, d'impuls de la factura electrònica i creació del registre comptable del Sector Públic, tots els proveïdors que hagin entregat béns o prestat serveis a l'Administració Pública, hauran d'expedir i remetre factura electrònica, i haurà d’estar identificada amb totes les dades previstes a la Disposició addicional trenta-dos de la LCSP.

Les factures hauran de conformar-se per part de la persona supervisora del contracte. Conformades les factures, s’aprovarà el pagament. D’informar-se deficiències, s’obrirà procediment contradictori i es liquidarà el contracte a resultat d’aquest procediment.

En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials.


L’empresa contractista podrà transmetre els drets de cobrament en els termes i condicions establerts en l’article 200 de la LCSP.


26. Responsabilitat de l’empresa contractista

L’empresa contractista respon de la correcta prestació del servei d’acord amb les condicions establertes en aquest plec i en el plec de prescripcions tècniques.

Així mateix, l’empresa contractista està obligada al compliment de l’oferta presentada. El compliment de l’oferta constitueix obligació essencial del contracte.

L’empresa contractista executa el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin conseqüència immediata i directa d’una ordre de l’Administració.



27.  Altres obligacions de l’empresa contractista

L’empresa contractista queda vinculada per l’oferta que hagi presentat i està obligada en tot cas a:

· L’execució del contracte, al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP.

· Complir les disposicions vigents en matèria d’integració social de persones amb discapacitat i fiscals. L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix aquest plec.

· Especificar les persones concretes que executaran les prestacions i acreditar la seva afiliació i situació d'alta a la Seguretat Social, prèviament a l'inici de l'execució del contracte.

· Durant la vigència del contracte, cal comunicar prèviament al Consell Comarcal qualsevol substitució o modificació d'aquelles persones

· Facilitar la informació que s’estableix a la Llei 19/2014, del 29 de desembre, de transparència, accés a la informació pública i bon govern.

· Designar una persona responsable de la bona marxa dels treballs i el comportament del personal; també serà l'enllaç amb els corresponents serveis comarcals i el responsable del contracte.

· En tot cas, l’empresa contractista queda subjecta en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.


· Guardar reserva respecte de les dades o antecedents que no siguin públics o notoris i que estiguin relacionats amb l’objecte del contracte, dels que hagi tingut coneixement amb ocasió del contracte. L’adjudicatari i el seu personal hauran de respectar, en tot cas, les prescripcions de la Llei Orgànica 15/1999, de 13 de desembre, de Protecció de Dades de Caràcter Personal i normes que la desenvolupin i del text refós de la Llei de Contractes del Sector Públic. També s’haurà de complir el que regula el Reglament General de Protecció de Dades de la Unió Europea 2016/679.

· El contractista tindrà la consideració d’encarregat del tractament i se sotmetrà en cada moment a les instruccions comarcals en matèria de mesures de seguretat. A aquests efectes, a banda de les prescripcions establertes, en el seu cas, en el Plec de Prescripcions Tècniques, l’adjudicatari també haurà de:

· Mantenir la confidencialitat de les dades de caràcter personal a què tingui accés o hagi elaborat per raó de l’execució del contracte i, a tal efecte, l'adjudicatari/ària manifesta que té implantades i/o adoptarà abans de l’inici del contracte les mesures de tipus tècnic i organitzatiu necessàries per tal de garantir la seguretat i evitar l’alteració, pèrdua, tractament o accés no autoritzat, en atenció a l’estat de la tecnologia, la naturalesa de les dades emmagatzemades i els riscos a què estiguin exposades, i en estricte compliment de la normativa vigent en matèria de protecció de dades de caràcter personal.

· Tractar les dades de caràcter personal únicament conforme a les instruccions que a l’efecte li trameti el Consell Comarcal i de forma confidencial i reservada, no podent ser objecte de cessió, difusió, publicació o utilització per a finalitats diferents de les establertes en aquest plec. Aquesta obligació seguirà vigent un cop el contracte s’hagi extingit, per finalització del seu termini o objecte, per resolució o qualsevol altra causa legalment admesa o establerta en aquest plec.

· Tornar al Consell Comarcal, en tots el casos d’extinció contractual, les dades de caràcter personal, i també qualsevol suport o document en què consti algun dada objecte del tractament.

· Guardar la deguda confidencialitat respecte a tota la informació obtinguda i documentació elaborada per raó de l’execució del contracte i aquesta documentació no podà ser reproduïda, cedida, difosa, publicada o utilitzada per a finalitats diferents de les establertes en aquest plec, fins i tot un cop extingit el contracte.

· Complir amb la normativa general sobre prevenció de riscos laborals.

· Totes aquelles obligacions que s’hagin establert en aquest plec.


28.  Prerrogatives de l’Administració i obligacions

Prerrogatives

Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes.

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.

Les resolucions que es dictin en l’exercici de les prerrogatives esmentades exhaureixen la via administrativa i són immediatament executives.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.

Obligacions
Les dades personals aportades a l'efecte del procediment de contractació, per part de la persona física que actua per sí mateixa o, si escau, com a representant de persona jurídica, així com les dades personals dels qui executaran, si escau, l'objecte del contracte, seran tractades en qualitat de Responsable, pel Consell Comarcal de l’Urgell.

Les dades de caràcter personal seran tractades per a la valoració de la solvència professional dels licitadors i, en cas de resultar adjudicatari o contractista, les dades seran tractades per a la formalització de la relació contractual, així com per a la comunicació o remissió de notificacions necessàries o obligatòries, en relació amb el control i execució de l'objecte del contracte.

La base jurídica que legitima el tractament de les dades personals és, d'una banda, el compliment per part de Consell Comarcal de l’Urgell de les obligacions legals derivades de la legislació de contractes del sector públic i, d'altra banda, la formalització i execució del contracte, en cas de resultar adjudicatari o contractista.

Les dades es conservaran durant el temps necessari per a complir amb la finalitat per a la  qual es van recaptar i per a determinar les possibles responsabilitats que es poguessin derivar d'aquesta finalitat i del tractament de les dades, conforme a la Llei 9/2017, de 8 de novembre, de Contractes del Sector Públic (LCSP), a més dels períodes establerts en la  normativa d'arxius i documentació.

Les dades podran ser cedides o comunicades als òrgans competents de l'Administració Pública contractant i, si escau, a altres ens públics -Tribunal de Comptes o Sindicatura de Comptes, Tribunal Administratiu de Recursos Contractuals, Jutjats o Tribunals, Agència Tributària, Agència Antifrau o altres ens o organismes públics-, en els supòsits previstos legalment.

Les dades podran ser publicades, si escau, en els taulers, físics o electrònics, en els diaris o butlletins oficials i, en particular, en el perfil de contractant del Consell Comarcal de l’Urgell.

De conformitat amb la legislació europea i espanyola en matèria de protecció de dades de caràcter personal, els titulars de les dades personals podran exercitar els drets d'accés, rectificació, supressió, limitació, portabilitat i, si escau, oposició, mitjançant un escrit, acompanyat de fotocòpia del DNI, Passaport o document identificatiu equivalent, que s’haurà de presentar a través del Registre d'Entrada de Consell Comarcal de l’Urgell. 

29. Modificació del contracte

No es preveu la modificació del contracte.

El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 203 a 207 de la LCSP.

Modificacions no previstes

La modificació del contracte no prevista només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat en l’article 191 de la LCSP i amb les particularitats previstes en l’article 207 de la LCSP.

En els supòsits de modificació del contracte segons l’article 205 esmentat, les modificacions acordades per l’òrgan de contractació seran obligatòries pel contractista quan impliquin, aïllada o conjuntament, una alteració en la seva quantia que no excedeixi del 20 per cent del preu inicial de contracte, IVA exclòs.

Abans de procedir a la modificació del contracte es donarà audiència al redactor de les especificacions tècniques

L’òrgan de contractació s’obliga a publicar l’anunci de modificació en el perfil de contractant, en el termini de 5 dies des de la seva aprovació, que haurà d’anar acompanyat de les al·legacions del contractista i de tots els informes que, en el seu cas s’haguessin rescabalat amb caràcter previ a la seva aprovació.



30. Suspensió del contracte

El contracte es podrà suspendre per acord de l’Administració o perquè el contractista opti  per suspendre el seu compliment, en cas de demora en el pagament del preu superior a 4 mesos, comunicant-ho a l’Administració amb un mes d’antelació.

En tot cas, l’Administració ha d’estendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208.1 de la LCSP.

L’acta de suspensió, d’acord amb l’article 103 del RGLCAP, l’haurà de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió.

L’Administració ha d’abonar, si s’escau, a l’empresa contractista els danys i perjudicis que efectivament se li causin. de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte.


V. DISPOSICIONS RELATIVES A LA SUCCESSIÓ, CESSIÓ, LA SUBCONTRACTACIÓ I LA REVISIÓ DE PREUS DEL CONTRACTE


31. Successió i cessió del contracte

Successió en la persona del contractista:

En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte.

L’empresa contractista ha de comunicar a l’òrgan de contractació la circumstància que s’hagi produït.

En cas que l’empresa contractista sigui una UTE, quan respecte d’alguna o algunes empreses integrants de la unió temporal tinguin lloc operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida.


Cessió del contracte

No s’admet la cessió del contracte.


32. Subcontractació

No està autoritzada la subcontractació del servei.

33. Revisió de preus

De conformitat amb el que disposa l’art. 103 de la LCSP, es fa constar que no procedirà la revisió de preus





VI. DISPOSICIONS RELATIVES A L’EXTINCIÓ DEL CONTRACTE


34. Recepció i liquidació

La recepció i la liquidació del contracte es realitzarà conforme al que disposen els articles 210  i 311 del LCSP i l’article 204 del RGLCAP.

L’Administració determinarà si la prestació realitzada per l’empresa contractista s’ajusta a les prescripcions establertes per a la seva execució i compliment i, si s’escau, requerirà la realització de les prestacions contractades i l’esmena dels defectes observats amb ocasió de la seva recepció.

Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret, si s’escau, a la recuperació del preu satisfet.


35. Termini de garantia

El termini de garantia és de 12 mesos, a comptar des de la data de recepció del servei.

Si durant el termini de garantia s’acredita l’existència de vicis o defectes en els treballs efectuats, l’òrgan de contractació té dret a reclamar a l’empresa contractista que els esmeni.


36. Resolució del contracte

Són causes de resolució del contracte les següents:

· La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la successió del contractista.

· La declaració de concurs o la declaració d’insolvència en qualsevol altre procediment.

· El mutu acord entre l’Administració i el contractista.

· La demora en el compliment dels terminis per part del contractista.

· La demora en el pagament per part de l’Administració per un termini superior a sis mesos.

· L’incompliment de l’obligació principal del contracte, així com l’incompliment de les obligacions essencials qualificades com a tals en aquest plec.

· La impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA.

· El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a dos mesos a partir de la data assenyalada en el mateix per al seu començament.

· El desistiment una vegada iniciada la prestació del servei o la suspensió del contracte per termini superior a tres mesos acordada per l’òrgan de contractació.

· L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte.

L’aplicació i els efectes d’aquestes causes de resolució són les que s’estableixin en els articles 212, 213 i 313 de la LCSP.

En tots els casos, la resolució del contracte es durà a terme seguint el  procediment establert en l’article 191 de la LCSP i en l’article 109 del RGLCAP.



VII. RECURSOS, MESURES PROVISIONALS I SUPÒSITS ESPECIALS DE NUL·LITAT CONTRACTUAL


37. Règim de recursos

Els actes de preparació i d’adjudicació, i els adoptats en relació amb els efectes, la modificació i l’extinció d’aquest contracte, són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.


38. Règim d’invalidesa

Aquest contracte està sotmès al règim d’invalidesa previst en els articles 38 a 43 de la LCSP.

39. Jurisdicció competent

L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació, els efectes, la  modificació i l’extinció d’aquest contracte.

ANNEX 1. DECLARACIÓ RESPONSABLE

En/Na ............................................................................................................................. amb DNI núm............................ en nom propi	(o en representació de........................... ............................................................... amb NIF............................) amb	domicili a ...................................................	al carrer.......................................................................
telèfon........................... i correu electrònic..................................................................., manifesto que estic assabentat/da del Plec de Clàusules Administratives Particulars que han de regir l’adjudicació del contracte del servei del control de plagues (desinsectació, desratització i desinfecció) de l’Arxiu Comarcal de l’Urgell


DECLARO SOTA LA MEVA RESPONSABILITAT

a) Que l'entitat a la que represento compleix les condicions establertes legalment per a contractar amb l'Administració; té la capacitat d'obrar i no està incursa en cap de les prohibicions de contractar que estableix l’article 71 de la Llei 9/2017, de 8 de novembre, de Contractes del Sector Públic.

b) Que l’entitat a la que represento compleix les condicions de solvència tècnica i professional que s’exigeixen per a l’execució de l’objecte d’aquest contracte.

c) Que l'entitat a la que represento està al corrent en el compliment de les seves obligacions tributàries i amb la Seguretat Social, i a tal efecte, autoritza a l’Administració a realitzar les consultes de dades i documents necessaris a les administracions públiques corresponents.

d) Que l’entitat que represento 

        Sí està     
        
        No està 

inscrita en el Registre de Licitadors de la Generalitat de Catalunya i/o de l’Administració General de l’Estat .

e) Que l’entitat que represento està inscrita en el Registre Oficial d’Establiments i Serveis Plaguicides (ROESP).

f) Que l’adreça de correu electrònic i el telèfon mòbil a efectes de notificacions electròniques és ..........................................................................................................

I perquè així consti, signo aquesta declaració responsable.


(Lloc, data i signatura).

ANNEX 2. MODEL D’OFERTA ECONÒMICA

En/Na ............................................................................................................................. amb DNI núm............................ en nom propi	(o en representació de........................... ............................................................... amb NIF............................) amb	domicili a ...................................................	al carrer.......................................................................
telèfon........................... i correu electrònic....................................................................,


MANIFESTO:


Que estic assabentat/da de les condicions i els requisits que s’exigeixen per poder concórrer a la licitació del servei del control de plagues (desinsectació, desratització i desinfecció), de l’Arxiu Comarcal del l’Urgell, i em comprometo a executar-lo, amb estricta subjecció als requisits dels plecs de clàusules administratives i tècniques aprovats que accepta íntegrament per la quantitat de .......................................................................................................................................pel servei de desinsectació i desratització (euros/anual, IVA exclòs) i la quantitat de .......................................................................................................................................pel servei de desinfecció (euros/anual, IVA exclòs).

L’import de l’IVA, al 21 %, és de .................................................................................pel servei de desinsectació i desratització anual  i de ............................................................................................... pel servei de desinfecció anual.

(Cal expressar aquests imports en lletres).


Que ofereixo prestar el servei pels imports següents: (expressar en números)

	
	COST ANUAL
SENSE IVA
	IVA  21 %
	COST ANUAL
IVA INCLÓS

	  DESINSECTACIÓ
  I DESRATITZACIÓ
	
	
	

	  DESINFECCIÓ
	
	
	

	  TOTAL
	
	
	




Signat i datat electrònicament
image1.png
Wy

_—

L

CONSELL COMARCAL DE L'URGELL




